钦定古今图书集成/历象汇编/历法典/第086卷 > 《新法历书二》 > 加升度表
## 钦定古今图书集成/历象汇编/历法典/第086卷 > 《新法历书二》 > 加升度表

引《照元》，与《增力元》相合。

凡初得某星，某宫居某舍，因之以占所效，是谓《照元》。
设更有一星，或一宫所居舍，能增力，或阻前效，即谓
为“增力元。”二元必各依定时著力，乃就中求以前者
至后之位，或反以后者至前之位，俱依赤道弧相应
二元之距为限，转球查其弧之大小为引，则一度应
一年，度数既定，应在何时，亦可限矣。故引后至前，以
顺宗动为正。而引前至后，则因五纬逆行时用之，遂
名曰“反引”，皆于球上可得。正引者何？转球先依天象
安定，令黄道应第一舍初界之度，正居东地平。次查
照元移象圈径过其上，并识赤道合子午圈度。又转
球右行，以增力元。至半圈，复识赤道交子午圈度。则
先后所识之间弧，乃指正引限，而总数可推年时也。
欲反引安球令之转同前。惟立象圈，宜先径过《增力
元》，复识转球时赤道过子午圈弧因以定其中相去
之年。假如北极高四十度，设大梁十度，在第一舍初
界，太阴离黄道娵訾二十度，距北二度，为照元。火星
近东地平躔大梁六度，距南三度，为《增力元》。必先依
各经纬度，带二曜于球上，然后令象圈过太阴处所
交赤道点，约为三百五十二度。〈用本圈与用子午圈同〉次定住
象圈，移火星与本圈正对，约得赤道交圈点为二十
八度，以所得前后度相减，馀中弧为三十六度，即正
引之限。求反引法亦同。但引限在地平下，必先起南
极，依北极出地度，令黄道第一舍初界之度，正居西
地平。馀法同前。〈见前第二卷〉

求引二元应止黄道何度？

因照元渐离初得之象圈，乃更有黄道相应，故任至
某年，亦可求其相应度法。先安球，依本象，令象圈与
照元合，随查赤道交子午圈度，因之顺或逆，取本度
与年数所止限，移至子午圈，必此时交象圈黄道度，
即其年所引照元止限也。如北极高四十度，设寿星
十六度，东出太阳《躔元》枵六度为照元。依去四十二
年之数，复求躔度，因安寿星十六度，于本地平安象
圈于鹑火六度。〈与元枵对度因后在地平下故〉得子午圈交赤道一
百一十度。以加四十二度依之，应一百五十二度。交
子午圈，得象圈交鹑尾一十六度。即《娵訾》一十六度。
〈正对宫度是〉为照元去四十二年所至限。若照元自居四
角，不必用象圈，依所取年数转球复居本角黄道度，
即照元所止度。设寿星十六度为照元，而出地平者，
亦即此度，则得地平交赤道二百零一度。令球右转，
以赤道四十三度至地平，则所并居之大火十九度，
即为照元任取之年后止限。又设增力元，亦居地平
等角，即以同居赤道度减年数之度所止限复移至
地平等角，亦即得黄道交地平等角，为其当年所至
之限。或增力元不正居角，仍用象圈与之交并，识其所过赤道度，减总年数。馀度限移至本象圈，复得并
交黄道度，为增力元当年之限也。

依《浑仪》解圆线三角形。

“圆线三角形”者何？乃过球心大圈相交三弧之形，而
各弧不及圈之半周所成也。盖形内每两弧共抱一
角在间者谓之腰弧，而与角相对之弧即底弧。或又
谓直角三角形内以所抱直角弧为底弧及垂弧，即
与勾股不异，而以所正对直角者为弦弧论角，其大
小以对弧之大小为则。盖用规器以本角为心，以九
十度为界，则两腰间之弧。〈腰先引长〉必量其角，得本弧为
一象限，即对角为直角，过象限为钝角，不及象限乃
为锐角。凡弧或角不及满象限之度，名之为馀。又凡
两腰引长至合一点，则得抱角之对三角形。以底弧
为公底，以对角为等角，而馀弧馀角皆前三角形所
不及，满一百八十度之馀弧馀角者也。因止一直角
三角形，得馀皆钝角者，则与直角正对之形内腰间
角必直，馀反皆锐也。如止一直角，三角形得馀一钝
一锐者，则与锐角正对之形内惟前形直角相连之。